Artene er svært avhengige av spesialiserte miljøer, som eksempelvis finkornet slam, undersiden av steiner, eller de bratte skråningene. Når en sjelden gang kaldt, lav-salint artisk vann trenger inn i Adventfjorden, dominerer den 4 cm lange amfipoden samt den stedbundne , som begge foretrekker islagt, kaldt vann. Når varmere, mer saltholdig atlantisk vann trenger inn i fjorden, dominerer den 3 cm lange krillen og den lille vingesneglen , mens den atlantiske beveger seg gradvis innover Isfjorden. Oppvarming av vannet reflekteres av at blåskjell kom tilbake til Isfjorden i 2004 og Adventfjorden i 2005, etter om lag 1 000 års fravær på øygruppen. Blåskjellene har trolig invadert ved at blåskjell-larver har flytt fritt nordover med det varmere atlantiske vannet. I 2012 ble det også tatt mye lodde og stor, gytemoden sild under forskningsfangst i Adventfjorden – dette er to arter som konkurrerer direkte med polartorsken om føden, som utgjøres av raudåte og ishavsåte. Den norske grisetang-slekten har vært observert i Adventfjorden, men individene kan ha flytt over havet fra Nord-Norge uten å slå rot.